Държавен вестник, бр. 59, 2025 г., стр. 59

БРОЙ  59	
Д Ъ Р Ж А В Е Н  В Е С Т Н И К 	
СТР.  59   
покритие на територията на цялата страна 
и да разширят обхвата на наземните мрежи 
чрез осигуряване на връзка към отдалечени 
сайтове на мобилни базови станции.
България не изостава от този процес, като 
през последните три години се наблюдава 
значително развитие на спътниковите мрежи 
в България в сравнение с периода до 2021 г.
Международният съюз по далекосъоб­
щения е определил за Република България 
две позиции на геостационарна орбита със 
съответния радиочестотен спектър – 1.9Е и 
56.02Е. Държавата от своя страна в лицето на 
Комисията за регулиране на съобщенията е 
издала две разрешения с цел да бъдат осигу­
рени съобщителни услуги на населението на 
нашата страна. Първият български спътник 
BULGARIASAT-1 на позиция 1.9Е е изстрелян 
през юни 2017 г. Разрешението дава право на 
„България Сат“ ЕАД да осъществява елек­
тронни съобщения чрез спътниковите системи 
BULSAT-BSS-1.2W-W, BUL02000, BULSAT-1.9Е 
и BULSAT-30B-1.9E.
Втората позиция е предоставена на „Бал­
кансат“ ЕАД, като през 2006 г. на предприя­
тието първоначално се предоставя позиция 
на геостационарната орбита (50,4 ± 10)°, оп­
ределена за Република България в плана по 
Приложение 30В на Радиорегламента на МСД. 
Предоставената позиция е в съответствие с 
концепцията за предетерминираната дъга 
(PDA) в Приложение 30B на Радиорегламента, 
която регламентира правото на Радиобюро­
то на МСД да премества в рамките на PDA 
плановите позиции за спътникови системи 
от неподвижна спътникова радиослужба. На 
Световната конференция по радиосъобщения 
през 2007 г. отпадна концепцията за PDA и 
за Република България се определи вече кон­
кретна позиция 56.2°. В резултат разрешението 
на „Балкансат“ ЕАД е изменено през 2008 г. 
Съгласно разрешението предприятието има 
право да ползва позиция 56.02E на геоста­
ционарна орбита, определена за Република 
България, в срок до 3.08.2026 г. Първоначално 
срокът за пускане в действие на системата е 
бил 3.08.2011 г. От издаването на разреше­
нието на 3.08.2006 г. до момента по искане 
на предприятието Комисията за регулиране 
на съобщенията е удължавала първоначал­
ния срок за пускане в действие на системата 
(3.08.2011 г.) четири пъти – до 30.09.2013 г., до 
11.01.2018 г., до 2.06.2022 г. и до 15.12.2023 г. 
Последното удължаване е направено след 
дълга кореспонденция на Комисията с Борда 
по радиорегулиране и съответните негови 
решения. Вече 18 години „Балкансат“ ЕАД 
не е успяло да пусне системата в действие, 
което води до неефективно използване на 
определения за нашата държава ограничен 
ресурс, както и не са налице ползи за потре­
бителите, предвид факта, че предприятието 
все още не предоставя услуги на територията 
на Република България.
В тази връзка Комисията за регулиране на 
съобщенията ще предприеме необходимите 
действия във връзка с ефективното ползване 
на предоставения на предприятието ресурс.
През периода 2022 – 2024 г. е предоставен 
честотен ресурс за експлоатация на 10 земни 
станции, свързващи се с 27 броя спътникови 
системи на негеостационарна орбита, и една 
земна станция, свързваща се със спътникова 
система на геостационарна орбита, с което 
се осигури възможност на територията на 
нашата страна да се експлоатират земни стан­
ции, свързващи се с негеостационарни спът­
никови системи. През периода 2022 – 2024 г. 
Комисията за регулиране на съобщенията 
подаде в Международния съюз две заявки за 
координация на нови български спътникови 
системи, три заявки за предварителна публи­
кация, 9 заявки за модификации и една заявка 
за нотификация на спътникови системи на 
негеостационарна орбита, както и една нова 
заявка и 6 заявки за нотификации за гео­
стационарни спътникови системи за данни на 
българските спътникови оператори България 
Сат и Балкансат.
След успешна координация и регистра­
ция на българските спътникови системи на 
негеостационарна орбита SHAREDSAT_2141 
Комисията за регулиране на съобщенията 
издаде и първото разрешение за използване на 
радиочестотен спектър за електронна съобщи­
телна мрежа от негеостационарна спътникова 
система. Негеостационарната спътникова 
система SHAREDSAT_2141 е пусната в действие 
през 2024 г. и осъществява връзка със земна 
станция „Endurosat GS“.
Във връзка с бързото развитие на спътни­
ковите технологии на Световната конференция 
по радиосъобщения, проведена през 2023 г., 
бяха разгледани въпроси, касаещи условията 
за използването на радиочестотния спектър за 
спътникови мрежи. Изменени бяха условията 
за използване на радиочестотен спектър за 
космически изследвания, което е предпоставка 
за развитието на науката и технологиите в 
световен мащаб. Беше определен допълнителен 
радиочестотен спектър и условия за неговото 
използване за радиослужба изследване на 
Земята спътниково за предаване на данни 
за състоянието на околната среда. Изменени 
бяха редица процедурни и технически условия 
за използването на радиочестотен спектър от 
геостационарни и негеостационарни спътни­
кови системи с оглед ефективно и оптимално 
използване на ограничените ресурси.
Негеостационарните спътникови системи 
ще продължат да се развиват предвид инова­
тивните решения за предоставяне на услуги, 
за развитие на науката, за състоянието на 
околната среда, за защита на населението в 
случай на бедствие, за предвиждане на при­
родни бедствия и т.н., които те предлагат. 
Спътниковите комуникации имат способ­